laion/Wikipedia-Exotic huggingface dataset:
Bartolomeo Giuseppe Guarneri

Bartolomeo Giuseppe Guarneri (21. august 1698 Cremona – 17. oktoober 1744 Cremona) oli Itaalia Guarneri dünastia viiulimeister. Bartolomeo Giuseppe sündis viiulimeister Giuseppe Giovanni Battista Guarneri pere noorema pojana. Viiulite valmistamist õppis ta koos venna Pietroga oma isa töökojas. Umbes 20-aastaselt lahkus ta kodust ja viibis kuskil mujal. Isa töökotta pöördus ta tagasi 1726. aastal. Tal kujunes kiiresti välja oma stiil ja umbes 1730. aastal avas ta oma töökoja. Oma viiuleid märgistas ta tähtedega 'IHS', mis oli arvatavasti tema töökoja tunnusmärk. Selle tunnusmärgi pärast hakati Giuseppet kutsuma 'Del Gesu', et teha vahet temal ja ta isal Giuseppe Giovanni Battistal. Giuseppe Del Gesu viiuliehituse kõrgaeg oli aastatel 1733–1740. Erinevalt eelkäijaist ilmneb tema viiulites mõningane asümmeetria, mis aitas kaasa viiuli kõla täiuslikkusele. Giuseppe Del Gesu suri 1744. aastal kõigest 46-aastaselt. Nii jäi tema viiulite tegemise aeg tunduvalt lühemaks kui teistel tuntud Cremona viiulimeistritel. Säilinud on vähem kui kakssada Del Gesu viiulit. Tema viiulid on olnud ja on hinnatud väljapaistvate viiuldajate seas. Del Gesu viiulitel on mänginud Niccolo Paganini, Yehudi Menuhin, Leonid Kogan, Gidon Kremer ja paljud, paljud teised tuntud viiuldajad. Ühe Giuseppe Del Gesu viiuli alghind oksjonil 2013. aastal oli 18 miljonit USA dollarit, mis on kõrgeim kunagi muusikariista eest küsitud hind. Lõplik müügihind pole teada, The Economisti väitel ületas see 16 miljonit dollarit. Prospero blog. The Economist. December 2, 2013 Guarneri, Giuseppe Del Gesu. Reference Library Makers Andy Fein. Guarnerius del Gesu: Outlier Violin Maker. 2011.
Abcde

Abcde (hääldus [ˈæbsədiː]) on naise eesnimi Ameerika Ühendriikides. Aastatel 1990–2014 pandi Ameerika Ühendriikides 328-le ilmavalgust näinud tütarlapsele eesnimeks Abcd. 2017. aasta seisuga oli USA-s pandud Abcde nimeks 373-le naisele. Molly Fitzpatrick, There Are 328 Human People Named “Abcde” in the United States, Vocativ, 4. detsember 2014 Hickey, Walter (1. detsember 2018). "People are shaming the mom of a 5-year-old named Abcde, but it's a surprisingly popular name". Insider. Vaadatud 28.8.2020.
2006. aasta Austria parlamendivalimised

2006. aasta Austria parlamendivalimised toimusid 1. oktoobril. Valiti ümber Austria parlamendi alamkoja (Nationalrat) koosseis. Austria valimistel kehtib 4% valimiskünnis. Enne valimisi oli võimul Austria Rahvapartei (saksa lühend: ÖVP) ja Alliansi Tuleviku Austria Eest (BZÖ) koalitsioonivalitsus. Austria liberaale esindav Liberaalne Foorum (LIF) otsustas mitte osaleda valimistel, viidates finantsraskustele. Seevastu avalikustas Austria Sotsiaaldemokraatlik Partei (SPÖ) 3. septembril 2006. aastal valimisliidu Liberaalse Foorumiga (LIF) (tagamaks liberaalide liidri Alexander Zachi valimist parlamenti). Uue jõuna esineb valimistel Dr. Martini Nimekiri – Demokraatia, Kontrolli ja Õigluse Eest. Samuti esineb esimest korda oma nime all Allianss Tuleviku Austria Eest. Liberaalne Foorum kandideeris SPÖ nimekirjas ja saavutas oma liidri valimise parlamenti. ÖVP-BZÖ valitsus kaotas valimistel parlamendienamuse. Seejärel toimunud SPÖ ja ÖVP läbirääkimiste tulemusel moodustati 11. jaanuaril SPÖ-ÖVP valitsus. 2002. aasta Austria parlamendivalimised 2008. aasta Austria parlamendivalimised
Vanatinai

Vanatinai (ka Tagula ja Sudest) on saar Melaneesias Lousiade’i saarestikus. Halduslikult kuulub saar Paapua Uus-Guinea Milne Bay provintsi. Korallriffidest ümbritsetud saar asub 360 km Uus-Guinea saarest kagus. Saar on Lousiade’i saarestiku suurim ja selle pindala on 865,7 km², pikkus 63 ja laius 13 km. Kõrgeim tipp on Mount Riu (806 m). Vanatinail elas 2000. aastal 2440 inimest 19 külas. 2014. aastal oli saare elanike arv 3628. 1888. aastal leiti saarel kulda. Saarel elab mitmeid endeemseid liike. Vanatinail räägitakse melaneesia keelte Paapua poolsaare keelte rühma kuuluvat sudesti keelt.
Kleerus

Kleerus on vaimulikkond, sõnaga on tähistatud vaimuliku seisuse liikmeid ehk kleerikuid ühendavat seltskonda; kleerusele vastanduvad ilmikud. Eesti keeles kasutatakse sõna enamasti ajaloolises kontekstis ja eelkõike katoliku vaimulikkonna tähenduses. Vanemates tekstides tähendab sõna "kleerik" sageli vaid haritud inimest või kirjaoskajat. Sõna "kleerus", ladina keeles clerus, tuleb kreeka keele sõnast κλῆρος kleros, mis tähendab loosi teel määratud ametit. Samast tüvest pärineb ka sõna "kliiros". Kleerikuteks ja ilmikuteks jagunemine kujunes ajalooliselt välja 4. sajandil, pärast Constantinuse pööret. Varakristluses olid kõik üksteisele vennad ja õed. Constantinuse ajal, kui toimus kiriklike ja ilmalike ametistruktuuride lähenemine, tõusis kleerus esile omaette seisusena, mille eraldusmärgiks sai tonsuur. 12. sajandil jagab õigusteadlane Gratianus kristlased kahte: kleerus ja ilmikud. https://www.eki.ee/dict/vsl/index.cgi?Q=kleerik&F=M&C06=et https://www.eki.ee/dict/vsl/index.cgi?Q=kleerus https://www.johannes.ee/userfiles/file/tekstid/maier11okt.pdf
Yasmyn

Yasmyn (kodanikunimega Sinencia Jasmine Kass; sündinud 10. detsembril 1999) on eesti poplaulja. 2019. aastal ilmus debüütalbum "Slowfall". Märtsis 2020 ilmus digikanalites tema teine EP "Illusions". 2021. aastal ilmus stuudioalbum "YASMYN". 2022. aastal ilmus duubelsingel "Money Man“/“Sugar". 2024. aastal linastus kinodes Yasmynist dokumentaalfilm nimega "Yasmyn. Selgus päevaks või kaheks". Ta pälvis 2022. aastal Eesti Muusikaauhindadel aasta naisartisti auhinna. Ta isa oli Joel de Luna, ema on Victoria Kass, vend on Antonio Sebastian Kass ehk Mick Moon. Tädi Carmen Kass on supermodell ja malefunktsionäär. 24. augustil 2024 abiellus ta Kaspar Kolgiga. "On, mida oodata! Yasmyn annab selle aasta esimese soolokontserdi". Kroonika. 13. märts 2023. Vaadatud 13. märtsil 2023. YASMYN avaldas debüütalbumi "Slowfall", ERR, 8. aprill 2019 Johanna Maria Mängel, YASMYN: olen rahul sellega, kes ma olen, Edasi.org, 19. märts 2020 "Kinodesse jõuab dokfilm Yasmynist". kultuur.err.ee. 18. märts 2024. Joel de Luna ja Victoria Kassi lapsed Antonio ja Jasmine: meie siht on olnud lapsest peale saada paremaks kui meie eelkäijad, Õhtuleht, 8. august 2019 Skandaalse laulja Joel De Luna lapsed andsid esimese teleintervjuu, Elu24, 2. august 2019 "Õnnesoovid! Lauljatar Yasmyn ja produtsent Kaspar Kolk abiellusid". Elu24. 25. august 2024.
Olympus Mons

Olympus Mons on kilpvulkaan Marsil, mille kõrgus Marsi jalamilt on 22 km ja see kõrgub 27 km üle Marsi kõrguse nullpunkti. Vulkaani kraatri läbimõõt on 65 km ja mäe läbimõõt on 600 km. Olympus Monsi avastas Itaalia astronoom Giovanni Schiaparelli, kes märkas et see jääb tolmutormide ajal nähtavale ning peab järelikult olema ümbritsevast maastikust kõrgem. Kuna ta ei olnud selles kindel, nimetas ta pinnavorm Nix Olympicaks (ladina: "Olümpose lumi"). 1971. aastal kinnitas NASA kosmosesond Mariner 9, et tegemist on mäega ja see nimetati ümber Olympus Monsiks. Imeline Teadus:Miks on Marsi vulkaanid hiiglaslikud? NASA History: VIKING ORBITER VIEWS OF MARS Volcanic Features Miks Marsi vulkaanid nii suured on? Planetary Society:The Giant Volcanoes of Mars Olympus Mons: The Mega-Volcano Horisont, 1990, nr 11, lk 1–5 ja nr 12, lk 1–4.
Canvas (telekanal)

Canvas on Belgia ringhäälingu Vlaamse Radio- en Televisieomroeporganisatie (VRT) hollandikeelne telekanal. 1997–2008 2008–2015 2015–2020 2020– "Ameeriklased" "Blue Murder" "Episoodid" "Hercule Poirot" "Inspektor Banks" "Inspektor Morse" "IT-osakond" "Kontor" "Kuritegu" "Lewis" "Luther" "Meeleheitel koduperenaised" (2.–8. hooaeg) "Minu geniaalne sõbranna" "Noor inspektor Morse" "Psii-faktor" "Puhas veri" "Sherlock" "Sild" "Teenijanna lugu" "Top Gear" "Uudistetuba" "Vennad Donnellyd" "Võimu kants" Eén Ketnet Canvas.be
Netsmüts

Netsmüts on varem Eestis kantud naiste peakate. Netsmüts oli tehtud mustast lõngast heegeldatud võrgust ehk netsist, mille juurde käis kõval alusel oleva poolkuu sarnane (mustast lõngast) käänus kaunistustega otsik. See peakate oli eriti levinud Loode- ja Kesk-Eestis 19. sajandi teises pooles ning seda kandsid abielunaised vähem pidulikel juhtudel. Eesti etnograafia sõnaraamat. Koostanud Arvi Ränk. Tallinn: Eesti Keele Sihtasutus. 1996. Lk 124 Eesti etnograafia sõnaraamat. Koostanud Arvi Ränk. Tallinn: Eesti Keele Sihtasutus. 1996. Lk 121 Netsmüts. Eesti Rahva Muuseum
Moussa Dembélé

Mitte segi ajada Belgia jalgpalluriga Mousa Dembélé. Moussa Dembélé (sündinud 12. juulil 1996 Pontoise'is) on Prantsusmaa jalgpallur, kes mängib ründajana Saudi Araabia kõrgliiga klubis Al-Ettifaq. Aastatel 2004–2012 kuulus ta Paris Saint-Germaini noorteakadeemiasse. Seejärel liitus ta Inglismaa klubiga Fulham. Hooajal 2013–14 debüteeris ta klubi põhimeeskonnas Inglismaa kõrgliigas. Hooajal 2015–16 lõi ta Fulhami särgis Inglismaa esiliigas 15 väravat. 2016. aasta juunis sõlmis ta nelja-aastase lepingu Šotimaa kõrgliiga klubiga Celtic. Hooaegadel 2016–17 ja 2017–18 võitis ta klubiga nii Šotimaa meistrivõistlused, Šotimaa liigakarikas kui ka Šotimaa karika. Hooajal 2016–17 valiti Dembélé Šotimaa kõrgliiga sümboolsesse koosseisu. 2018. aasta augustis sõlmis ta viieaastase lepingu Lyoni Olympique'iga. Hooajal 2018–19 lõi ta Prantsusmaa kõrgliigas 16 väravat ja 2019–20 15 väravat, kuid hooaja 2020–21 esimesel poolel lõi ta vaid ühe värava. Hooaja 2020–21 teises pooles oli ta laenul Hispaania kõrgliiga klubis Madridi Atlético, kuid ühtegi väravat ta seitsme mänguga seal ei löönud. Suvel 2023 tema leping Lyoni Olympique'iga lõppes ning ta siirdus Saudi Araabia klubisse Al-Ettifaq. Dembélé on mänginud Prantsusmaa noortekoondistes. Celtic Scottish Premiership: 2016–17, 2017–18 Scottish League Cup: 2016–17, 2017–18 Scottish Cup: 2016–17, 2017–18 Madridi Atletico La Liga: 2020–21
Maxwel Cornet

Gnaly Albert Maxwel Cornet (sündinud 27. septembril 1996 Bregbos) on Elevandiluuranniku jalgpallur, kes mängib vasaku äärepoolikuna Inglismaa Premier League'i klubis West Ham United ja Elevandiluuranniku jalgpallikoondises. Ta alustas klubikarjääri Prantsusmaa klubis Metz, millega liitus 2004. aastal. Klubi põhimeeskonnas debüteeris ta Prantsusmaa tugevuselt kolmandas ligias 2012. aastal. 2015. aasta jaanuaris liitus Cornet Prantsusmaa kõrgliiga klubis Lyoni Olympique. Esimese värava Prantsusmaa kõrgliigas lõi ta 23. oktoobril 2015 mängus Toulouse'i vastu. 2021. aasta augustis siirdus ta 15 miljoni naelsterlingi eest Inglismaa kõrgliiga klubisse Burnley, kellega sõlmis viieaastase lepingu. Esimese värava Inglismaa kõrgliigas lõi ta 25. septembril 2021 mängus Leicester City vastu. Cornet kuulus Prantsusmaa noortekoondistesse, kuid esindab alates 2017. aastast koondises Elevandiluurannikut. Koondisekarjääri esimese värava lõi ta 5. septembril 2017 MM-i valikmängus Gaboni vastu. 2019. aasta Aafrika rahvaste karikavõistluste viimases alagrupimängus lõi ta värava Namiibia vastu. https://www.transfermarkt.com/maxwel-cornet/profil/spieler/234781 (vaadatud 14.11.2021) "Burnley sign Maxwel Cornet from Lyon on five-year deal". skysports.com. 29.8.2021. Vaadatud 14.11.2021  Maxwel Cornet – pildid, videod ja helifailid Wikimedia Commonsis
Houssem Aouar

Houssem-Eddine Chaâbane Aouar (sündinud 30. juunil 1998 Lyonis) on Prantsusmaa jalgpallur, kes mängib poolkaitsjana Itaalia kõrgliiga klubis AS Roma ja Prantsusmaa jalgpallikoondises. Ta liitus Lyoni noorteakadeemiaga 2009. aastal. Klubi põhimeeskonnas debüteeris ta 16. veebruaril 2017 UEFA Euroopa Liiga väljalangemismängus AZ Alkmaari vastu ja lõi nädal aega hiljem korduskohtumises Lyoni koduväljakul klubi särgis ka oma esimese värava. Prantsusmaa kõrgliigas debüteeris Aouar sama aasta 16. aprillil mängus SC Bastia vastu. Alates hooajast 2017–18 on Aouar kuulunud Lyoni põhikoosseisu. Prantsusmaa jalgpallikoondises tegi Aouar debüüdi 7. oktoobril 2020 sõprusmängus Ukraina vastu. Ta on Alžeeria päritolu. "Qui es-tu, Houssem Aouar?". VAVEL.com. 14.11.2016. Vaadatud 28.8.2020
Ilmar Paul

Ilmar Paul (11. september 1910 Tõstamaa – 31. detsember 1994 Tallinn) oli Eesti ja Nõukogude Liidu sõjaväelane. Ta lõpetas aastal 1928 Hugo Treffneri Gümnaasiumi. Aastal 1938 lõpetas ta Kõrgema Sõjakooli. Aastal 1956 lõpetas ta kaugõppes Tartu Riikliku Ülikooli ajaloo-keeleteaduskonna ajaloo-osakonna. Ta teenis aastatel 1928–1940 Eesti sõjaväes (leitnant, 1935), aastatel 1940–1961 Punaarmees / Nõukogude armees. Aastal 1940 oli ta Rahva Omakaitse peastaabi liige. Aastal 1941 oli ta Viljandi hävituspataljoni 3. roodu komandör. 8. Eesti Laskurkorpuses oli ta 7. Eesti Laskurdiviisi 300. laskurpolgu komandör. 12. oktoobril 1944 juhatas ta Vintri dessanti Saaremaal. Tema vend oli luterlik vaimulik Arved Paul, teine vend Arnold Paul oli Pärnus kooliõpetaja. https://www.htg.tartu.ee/d7/lennud_d.php?aasta=1928 "Ajalooteaduskonnas". TRÜ. Tartu Riiklik Ülikool nr 11, 5. aprill 1985. Lk 2
Jaan Saalverk

Jaan Saalverk (27. juuli vkj/ 8. august 1874 – 12. märts 1932) oli eesti rahvapärimuse suurkoguja ning ühiskonnategelane Harjumaal Kurna vallas. Saalvergi kirjapandud folkloor ulatub 1645 leheküljeni ehk 3233 punktini, milles 60% ringis oli saadetud Jakob Hurdale ning 40% Matthias Johann Eisenile. Saalbergi kogutud materjal moodustab umbes 1/10 kogu Harjumaal kirjapandud rahvaluulest. Kõige suurema osa kogutust moodustasid rahvajutud. Jaan Saalverk sündis Jüri kihelkonnas Kurna vallas talurentniku pojana. 3-aastaselt isa surres oli sunnitud sünnitalust lahkuma, kuniks ema päris oma vennalt Sepamäe talu, mille peremeheks sai hiljem ka Jaan Saalverk ise. Haridusteed alustas Kurna vallakoolis, jätkas Aruküla kihelkonnakoolis ning täiendas end hiljem iseõppimise teel. Jakob Hurda üleskutse aastal 1888 eesti rahvaluule kogumiseks Jaan Saalverkini veel ei jõudnud. Alles 1895–1896, lugedes Eesti Postimehest Eiseni üleskutseid ning ülevaateid senisele tehtud tööle, leidis Saalverk omale sobiva rakenduse, kirjutades Hurdale: "Nüüd ma olen ometi kirjatöö leidnud, mida maksab teha!". Aastal 1896 kohtus Saalverk Tallinnas VI üldlaulupeol Jakob Hurdaga isiklikult. Saades uut innustust, saatis ta esimese materjali Hurdale 1896. aasta veebruaris. Aasta lõpuks tõusis ta 400-leheküljeliste kirjutistega Hurda aktiivsemate kaastööliste sekka. Kõige suurema osa Saalbergi kogutust moodustavad rahvajutud: muinasjutud, kohamuistendid ja lühinaljandid. Lisaks rahvaluule kogumisele tegi Saalverk koostööd Jaan Jungiga, kogudes arheoloogilist materjali, ning Jüri pastori Rudolf Winkleriga, kelle õhutusel kogus vanavara Tallinna muuseumile, Jüri kihelkonna rahvariideid, töö- ja tarberiistu. 1925. aastal alustati Saalvergi ja Jaan Põldmäe initsiatiivil raha kogumist Jüri kihelkonnast pärit Eesti Vabadussõjas ja esimeses maailmasõjas langenud sõduritele mälestussamba püstitamiseks. Jaan Saalberg tõusis oma aktiivse tegevuse tõttu Jüri kihelkonnas silmapaistvaks isiksuseks, kellele kihelkonna rahvas püstitas pärast tema surma 12. märtsil 1932 Jüri kalmistule hauasamba. [1] Eesti Rahvaluule Arhiivi 10 aastapäevaks. 1936 "Maaleht 5. mai 2012". "Eesti Sõna nr 73, 29. märts 1944". "Kultuurimälestiste register – Vabadussõja mälestussammas". Eesti biograafiline andmebaas ISIK Haud Jüri kalmistul
Lockheed C-5 Galaxy

Lockheed C-5 Galaxy on Ameerika Ühendriikides loodud suure mahutavuse ja nelja mootoriga sõjaväe reaktiivtranspordilennuk, mille konstrueeris Lockheed Corporation Ameerika Ühendriikide õhuväe tarbeks ning mis on tänini kasutusel. Nõukogude Liidu An-124 valmissaamiseni (1983. aastani) oli C-5 maailma suurim lennuk. Esmalend toimus 30. juunil 1968. Kokku ehitati 131 C-5 Galaxyt. C-5 survestatav lastiruum mõõtmetega pikkus 43,8 m, laius 5,98 m, kõrgus 4,11 m on peale- ja mahalaadimise hõlbustamiseks varustatud esi- ja tagaosas rampidega, abiks ka vintsid. Esiosa rambi avamiseks on lennuki ninaosa ülesklapitav. Lennuki kerretõmmatavad telikud on varustatud kokku 28 rattaga. C-5 ülemisel tekil paikneb 75 istekohaga reisijatesalong. 13. septembril 2009 püstitati lennukil C-5M FAI klassifikatsioonis C-1.9 ühe lennuga 41 maailmarekordit, sealhulgas näiteks 80-tonnise lasti viimine 24 minutiga 12 km kõrgusele. Meeskond: 5+15 Pikkus: 75,5 m Tiivaulatus: 67,9 m Kõrgus: 19,3 m Lastiruumi mõõtmed: pikkus 43,8 m; laius 5,79 m; kõrgus 4,11 m Tühikaal: 169,6 tonni Suurim lennukaal: 379,7 tonni Last: 118,4 tonni või 345 sõdurit Suurim kiirus: 919 km/h (kõrgusel 7600 m) Reisikiirus: 880 km/h Praktiline lennulagi: 11 000 m Lennukaugus: 4440 km (max laadungiga) Mootorid: turboventilaator 4 × 191,34 kN, TF39-GE-1C https://www.aviationpros.com/home/news/10382592/lockheed-martin-c5m-super-galaxy-sets-world-aviation-records Lockheed Martini koduleht
Kiiruisutamine 1952. aasta taliolümpiamängudel

Kiiruisutamisvõistlused 1952. aasta taliolümpiamängudel Oslos peeti laupäevast, 16. veebruarist kuni teisipäevani 19. veebruarini. Toimumiskohaks oli Bisletti staadion, mille rajale oli ajutiselt loodud kunstlik jääkate. Võisteldi neljal kiiruisutamise distantsil, kus osalesid ainult mehed. Norralane Hjalmar Andersen oli Oslo olümpiamängude ajal suurepärases vormis, kui võitis neljast võistlusest kolm. Ta oli ülekaalukalt parim pikimatel distantsidel ja püstitas neis olümpiarekordid, samas oli suur üllatus, et ta võitis ka 1500 meetri distantsi. Kuupäev: 16. veebruar Osavõtjaid: 49 võistlejat Riike: 14 Maailmarekord: 41,2 Juri Sergejev  NSVL, 19. jaanuar 1952, Medeo Olümpiarekord: 43,1 Finn Helgesen  Norra, 31. jaanuar 1948, Sankt Moritz Olümpiavõitja 1948: 43,1 Finn Helgesen  Norra Kuupäev: 19. veebruar Osavõtjaid: 39 võistlejat Riike: 13 Maailmarekord: 2.12,9 Valentin Šaikin  NSVL, 20. jaanuar 1952, Medeo Olümpiarekord: 2.17,6 Sverre Farstad  Norra, 2. veebruar 1948, Sankt Moritz Olümpiavõitja 1948: 2.17,6 Sverre Farstad  Norra Kuupäev: 17. veebruar Osavõtjaid: 35 võistlejat Riike: 13 Maailmarekord: 8.07,3(*) Hjalmar Andersen  Norra, 13. jaanuar 1951, Trondheim ........................... 8.03,7(**) Nikolai Mamonov  NSVL, 23. jaanuar 1952, Medeo Olümpiarekord: 8.19,6 Ivar Ballangrud  Norra, 12. veebruar 1936, Garmisch-Partenkirchen Olümpiavõitja 1948: 8.29,4 Reidar Liaklev  Norra (*)Rekord püstitati looduslikult külmunud jääl. (**)Seda rekordit ei tunnustatud enne ISU 1955. aasta kongressi. Rekord püstitati 1000 meetri kõrgusel merepinnast ja looduslikult külmunud jääl. Kuupäev: 19. veebruar Osavõtjaid: 30 võistlejat Riike: 12 Maailmarekord: 16:32.6(*) Hjalmar Andersen  Norra, 10. veebruar 1952, Hamar Olümpiarekord: 17:24.3 Ivar Ballangrud  Norra, 14. veebruar 1936, Garmisch-Partenkirchen Olümpiavõitja 1948: 17.26,3 Åke Seyffarth  Rootsi (*)Rekord püstitati looduslikult külmunud jääl Neli kiiruisutajat olid kiiremad kui püsiv olümpiarekord. Hjalmar Andersen püstitas uue olümpiarekordi 16.45,8 minutiga.   *   Korraldajariik
Patvinsuo rahvuspark

Patvinsuo rahvuspark (soome keeles: Patvinsuon kansallispuisto) on Soome rahvuspark, mis asub Ilomantsi vallas ja Lieksa linnas Põhja-Karjala maakonnas. Park asutati 1982. aastal ja selle pindala on 105 ruutkilomeetrit. Pargis on 80 km tähistatud matkaradu, millest lühima pikkus on 3 km ja pikima oma 25 km. "Käyntimäärät maastossa". Metsähallitus. Vaadatud 27. november 2020. "History of Patvinsuo National Park". nationalparks.fi. Vaadatud 29. august 2020. "Patvinsuo National Park Trails". nationalparks.fi. Vaadatud 29. august 2020.
Łomazy

Łomazy on küla Poolas Lublini vojevoodkonnas Biała Podlaska maakonnas, Łomazy valla halduskeskus. Łomazy asub Biała Podlaska kesklinnast ligi 16 km lõunas ja Lublinist umbes 87 km põhjakirdes. Küla on esmamainitud 1447. aastal. Łomazy sai linnaõigused 1568. aastal. Kolmanda Poola jagamise tulemusel läks Szczuczyn 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Łomazy 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal võtsid tsaarivõimud Łomazylt linnaõigused ära. Łomazy. Historia miejscowości Wirtualny Sztetl
Raudteede prefektuur

Raudteede prefektuur oli Eesti politsei prefektuur aastatel 1936–1940. 1920. aasta märts – 1920. aasta lõpp – Artur Stolzen, Raudteepolitsei ülem – 24. august 1924 – Aleksei Ivask, Raudteepolitsei ülem 1. september 1924 – 7. jaanuar 1925, Eduard Miller Raudteepolitsei ülema kohusetäitja alates 1. augustist 1928 – Hans Kuben, Raudteepolitsei komissar alates 15. veebruarist 1932 – Hans Kuben, Raudteepolitsei ülemkomissar 1. aprill 1935 – 5. juuli 1940 – Hans Kuben, Raudteede prefekt Raudteepolitsei tegevuspiirkonnad 1927. aastal: Raudteepolitsei Tallinna (Tallinna jaamas) abikomissari tegevuspiirkond: Rohuküla jaamast üle Haapsalu ja Keila Tallinnani, Paldiskist Keilani, Tallinnast üle Tapa Rakvere Narva poolse semaforini; Tapalt üle Tamsalu Jõgeva Tartu poolse semaforini, Tamsalust üle Paide Türini, Tallinnast üle Türi - Viljandi - Mõisaküla Pärnu Lavassareni, Riisseljast Orajõeni, Pärnust Lelleni, ühes haruteedega. Komissari õigustega Raudteepolitsei Narva (Narva jaamas) abikomissari tegevuspiirkond: Vene piiriit üle Narva Rakvere Narva poolse semaforini, Mustveest Sondani, ühes haruteedega. Raudteepolitsei Valga (Valga jaamas) abikomissari tegevuspiirkond: Jõgeva Tartu-poolsest semaforist üle Valga-Võru-Petseri Vene pürini, Valgast üle Mõniste Läti piirini, ühes haruteedega. Linna politseiülem A. Stolzen †., Postimees (1886-1944), nr. 275, 11 oktoober 1925 Nimetused., Riigi Teataja, nr. 117-118, 27 september 1924 Ümberpaigutused., Riigi Teataja, nr. 36, 3 märts 1925 Wabariigi Walitsuse poolt 4. nowembril 1925 a. wastu wõetud Politseiasutuste kujundamise määrus., Riigi Teataja, nr. 177-178, 17 november 1925 Vabariigi Valitsuse otsus 25. märtsist 1927 a. Politseiasutuste kujundamise määruse § 19 põhjal kinnitada ajutiselt, arvates 1. aprillist 1927 a., politseikomissaride ja politseiabikomissaride tegevuspiirkonnad (jaoskonnad), Riigi Teataja, nr. 33, 7 aprill 1927 Aadressraamatud > Eesti aadress-raamat 1938-1939 = Directory for Estonia 1938-1939 = Adressbuch für Estland 1938-1939 = Адресный указатель Эстонии 1938-1939. Raudteede prefektuur, lk 75–77
Chodel

Chodel on küla Poolas Lublini vojevoodkonnas Opole Lubelskie maakonnas, Chodeli valla halduskeskus. Chodel asub Opole Lubelskiest ligi 13 km idakagus ja Lublini kesklinnast ligi 34 km lääneedelas. Asula rajati tõenäoliselt 15. sajandi keskpaiku. Chodel sai linnaõigused 1517. aastal. 17. sajandi teisel poolel ja 18. sajandi algul sai linn sõdades rängalt kannatada. 1770. ja 1814. aastal laastasid Chodelit tulekahjud. 1824. aastal kaotas Chodel linnaõigused, kuid sai need 1838. aastal tagasi. Teist korda kaotas Chodel linnaõigused 1870. aastal. Chodel. Local history Virtual Shtetl
Meriski tänav

‹ Kaart ajutiselt peidetud (?) › Meriski tänav on tänav Tallinnas Kristiine linnaosas Lilleküla asumis Vesipapi ja Algi tänava vahel (nendega risti). Meriski tänav on idakagu-lääneloodesuunaline. Tänavale anti nimi 2018. aastal. Tallinna tänavanimed. KNAB. "Kristiine linnaosa saab kolm uut tänavat" Pealinn, 16. jaanuar 2018
Vesipapi tänav

Vesipapi tänav on tänav Tallinnas Kristiine linnaosas Lilleküla asumis. Tänav on L-kujuline, algab Linnu teelt ja lõppeb Mustamäe teel. Tänavale anti nimi 2018. aastal. Tallinna tänavanimed. KNAB. "Kristiine linnaosa saab kolm uut tänavat" Pealinn, 16. jaanuar 2018
Vihitaja tänav

‹ Kaart ajutiselt peidetud (?) › Vihitaja tänav on tänav Tallinnas Kristiine linnaosas Lilleküla asumis Vesipapi ja Algi tänava vahel (nendega risti). Vihitaja tänav on idakagu-lääneloodesuunaline. Tänavale anti nimi 2018. aastal. Tallinna tänavanimed. KNAB. "Kristiine linnaosa saab kolm uut tänavat" Pealinn, 16. jaanuar 2018